HU
C 199/6
Az Európai Unió Hivatalos Lapja
2023.6.7.
1.
BEVEZETÉS
1.
Az Európai Bizottság 2022. december 8-án közzétette az adózás területén történő közigazgatási együttműködésről szóló 2011/16/EU irányelv módosításáról szóló tanácsi irányelvre vonatkozó javaslatot (a továbbiakban: a javaslat) (3).
2.
A javaslat célkitűzései a következők (4): –
egyes kriptoeszközökkel és elektronikus pénzzel kapcsolatos adatszolgáltatásra, átvilágításra és információcserére vonatkozó rendelkezések bevezetése;
–
a tagállamok illetékes hatóságainak azon kötelezettségének a bevezetése, hogy információt cseréljenek a jelentős nettó vagyonnal rendelkező természetes személyekre vonatkozó, határokon átnyúló elemet tartalmazó feltételes adómegállapításokról;
–
a 2011/16/EU irányelvet (a továbbiakban: az irányelv) átültető nemzeti rendelkezések megsértése esetén alkalmazandó szankciókra vonatkozó rendelkezések bevezetése.
3.
Az európai adatvédelmi biztos a jelen véleményét az Európai Bizottság által 2023. február 9-én folytatott konzultációra válaszul az európai uniós adatvédelmi rendelet 42. cikkének (1) bekezdése alapján adta ki.
Az európai adatvédelmi biztos üdvözli, hogy a javaslat (43) preambulumbekezdése hivatkozik erre a konzultációra.
Az európai adatvédelmi biztos azt is pozitívumként jegyzi meg, hogy az európai uniós adatvédelmi rendelet (60) preambulum­ bekezdése értelmében informálisan egyeztettek vele.
4.
ÖSSZEGZÉS
32.
A fentiek fényében az európai adatvédelmi biztos a következő ajánlásokat teszi: (1) jelezni kell, hogy ez a javaslat biztosítja a Charta 8. cikkében foglalt, a személyes adatok védelméhez való jog teljes körű tiszteletben tartását, emlékeztetve arra, hogy az általános adatvédelmi rendelet és az európai uniós adatvédelmi rendelet alkalmazható a személyes adatoknak a javaslattal összefüggésben történő kezelésére; (2) egyértelművé kell tenni, hogy a személyes adatoknak az egyes tagállamok illetékes hatóságai általi további felhasználása csak akkor engedélyezhető, ha az olyan uniós vagy tagállami jogon alapul, amely meghatározza azon célok listáját, amelyek tekintetében a további adatkezelés jogszerűen engedélyezhető, és az az általános adatvédelmi rendelet 23. cikkének (1) bekezdésében említett célkitűzések védelméhez szükséges és arányos intézkedésnek minősül egy demokratikus társadalomban, valamint hogy magában a javaslatban (teljes körűen) fel kell sorolni azokat a célokat, amelyek érdekében a személyes adatok további kezelésére sor kerülhet; (3) a javaslat rendelkező részét módosítani kell annak tisztázása érdekében, hogy a Bizottságnak az irányelv alapján mely konkrét kötelezettségei indokolják a központi adattárban rögzített információkhoz való hozzáférést; (4) a 8ad.
cikk (10) bekezdésének utolsó két mondatát a javaslat 1. cikkének (6) bekezdésében foglaltak szerint törölni kell; (5) az irányelv 25. cikkének a javaslat által módosított (3) bekezdését illetően egyértelműen jelezni kell, hogy az adatkezelésben részt vevő jogalanyok mely esetekben minősülnek önálló adatkezelőnek, és mikor tekintendők közös adatkezelőknek; (6) meg kell határozni az adattárolás maximális időtartamát, és elő kell írni, hogy az információcsere útján kapott információkat a maximális adatmegőrzési időszak lejárta után, vagy ha azokra már nincs szükség, korábban törölni kell.
Brüsszel, 2023. április 3.
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, 1. o.